Selle internetieelse projekti ilveste kohta ei õnnestunud kuigi palju infot hankida, seetõttu ei saa M3 kuni M7 ega emaste F4, F5, F9 ja F10 elulood kaasaja lugejale midagi õpetada. Ühe emase saatjaga rihm leiti 1987. a oktoobris (augustis sündis talle 3 poega). Keegi ilves suri 1988. aastal raadiosaatjaga varustamisel oskamatult antud narkoosi tõttu. Ilveste nimesid nende teadete taga pole - juhtumeid vaid tuuakse näiteks kaasaegsetel saitidel teaduslike üldistuste vahel, kus loomade saatused on taandatud matemaatikaks. Kõik materjalid on inimkesksed: kuidas on projektide tegevus korraldatud, kes mida teeb, suunab ja sponsoreerib, aga infot konkreetsete loomade kohta tuleb noppida ridade vahelt kui kullateri karjääriliivast.